Félelmeink (Edvard Munch képén keresztül)

* osztályfőnöki óra –

1. Bevezető kérdések:

Szoktál-e sikoltani?

Mikor sikoltottál/sikítottál utoljára? Meséld el!

Milyen érzelmek váltják ki a sikítást/sikolyt az emberekből általában?

Mire gondolsz, ha másvalakit hallasz sikoltani?

1. Csukjátok be a szemeteket! Háromra együtt sikítunk!

Mit éreztetek közben? Milyen színt láttatok magatok előtt?

1. Milyen fogalmakat tudnátok kapcsolni a *félelem* témaköréhez? (pl. rettegés, rémület, földbe gyökerezett a lábam, menekülés, horror stb.)
2. Kiosztom mindenkinek Edvard Munch *A sikoly* című metszetét (a kép fekete-fehér változata). Színezzétek ki tetszésetek szerint a képet!
3. Mutassátok be a többieknek az elkészült alkotásotokat!
4. Kivetítem az okostáblára a színes változatot. Kérdések:

Milyen hangulata van a képnek?

Milyen érzéseket váltanak ki belőletek ezek a színek?

Melyik változata a képnek tűnik nektek félelmetesebbnek? Miért?

Mitől félhet a képen lévő alak? Miért gondoljátok ezt?

Ti mitől féltek?

1. Olvassátok el a Szitakötő 24-25. oldalán a **Nézzük együtt Edvard Munch képeit** című szöveget!